CELEX: 32015R1932
Language: sk
Date: 2015-10-26 00:00:00
Title: Vykonávacie nariadenie Komisie (EÚ) 2015/1932 z 26. októbra 2015, ktorým sa pozastavuje podávanie žiadostí o dovozné licencie v rámci colnej kvóty otvorenej nariadením (ES) č. 1918/2006 pre olivový olej s pôvodom v Tunisku do konca kvótového roku 2015

28.10.2015   
            
            
               SK
            
            
               Úradný vestník Európskej únie
            
            
               L 282/10
            
         VYKONÁVACIE NARIADENIE KOMISIE (EÚ) 2015/1932
   z 26. októbra 2015,
   ktorým sa pozastavuje podávanie žiadostí o dovozné licencie v rámci colnej kvóty otvorenej nariadením (ES) č. 1918/2006 pre olivový olej s pôvodom v Tunisku do konca kvótového roku 2015
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 1 a 3,
   keďže:
   
               (1)
            
            
               Nariadením Komisie (ES) č. 1918/2006 (2) sa otvorila ročná colná kvóta na dovoz panenského olivového oleja zaradeného pod číselné znaky KN 1509 10 10 a KN 1509 10 90 úplne získaného v Tunisku a prepravovaného priamo z tejto krajiny do Únie.
            
         
               (2)
            
            
               Množstvá, na ktoré sa vzťahujú žiadosti o dovozné licencie podané v období od 1. januára 2015 do 4. augusta 2015, sú vyššie ako ročné množstvo 56 700 ton stanovené v článku 2 ods. 1 nariadenia (ES) č. 1918/2006. Vykonávacím nariadením Komisie (EÚ) 2015/1371 (3) sa stanovil prideľovací koeficient, ktorý sa má uplatňovať na množstvá požadované 3. a 4. augusta 2015, a pozastavilo sa podávanie nových žiadostí na mesiac august 2015. Podávanie nových žiadostí je potrebné až do konca prebiehajúceho kvótového roka pozastaviť.
            
         
               (3)
            
            
               S cieľom zaistiť účinnosť opatrenia by toto nariadenie malo nadobudnúť účinnosť v deň jeho uverejnenia v Úradnom vestníku Európskej únie,
            
         PRIJALA TOTO NARIADENIE:
   Článok 1
   Podávanie nových žiadostí o dovozné licencie týkajúcich sa kvóty uvedenej v článku 2 ods. 1 nariadenia (ES) č. 1918/2006 sa od 28. októbra 2015 až do konca prebiehajúceho kvótového roka pozastavuje.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. októbra 2015
      
         
            Za Komisiu
         
         
            v mene predsedu
         
         Jerzy PLEWA
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 347, 20.12.2013, s. 671.
   
      (2)  Nariadenie Komisie (ES) č. 1918/2006 z 20. decembra 2006, ktorým sa otvára colná kvóta a stanovuje spravovanie colnej kvóty na olivový olej s pôvodom v Tunisku (Ú. v. EÚ L 365, 21.12.2006, s. 84).
   
      (3)  Vykonávacie nariadenie Komisie (EÚ) 2015/1371 zo 7. augusta 2015, ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné licencie podané 3. a 4. augusta 2015 v rámci colnej kvóty otvorenej nariadením (ES) č. 1918/2006 pre olivový olej s pôvodom v Tunisku, a ktorým sa pozastavuje podávanie žiadostí o tieto licencie na mesiac august 2015 (Ú. v. EÚ L 211, 8.8.2015, s. 32).